b'\n_START_ARTICLE_\nSlaget ved Singara\n_START_PARAGRAPH_\nSlaget ved Singara blev udk\xc3\xa6mpet i 344 mellem romerske og sassanidiske styrker. Romerne var ledet af kejser Constantius II og sassaniderne af kong Shapur II af Persien. Sassaniderne fors\xc3\xb8gte at indtage fortet ved Singara, men det mislykkedes.\n_START_SECTION_\nBaggrund\n_START_PARAGRAPH_\nDa Shapur II overtog magten over det sassanidiske rige, s\xc3\xb8gte han at generobre de territorier, der var blevet erobret af det \xc3\xb8stromerske rige. Efter at have sl\xc3\xa5et de lakhmidarabiske opr\xc3\xb8rere i syd, sigtede han mod Mesopotamien for generobre Armenien. Derfra planlagde han krigen mod Constantius II, men overordnet set uden held.'